**REPUBLIKA SRPSKA**

**NARODNA SKUPŠTINA**

**Z A P I S N I K**

**sa Devete redovne sjednice Narodne skupštine Republike Srpske,**

**održane 18, 19, 20, 25. i 26. februara i 3. marta 2020. godine**

Deveta redovna sjednica Narodne skupštine Republike Srpske održana je 18, 19, 20, 25. i 26. februara i 3. marta 2020. godine u Banjoj Luci.

Potpredsjednica Narodne skupštine Republike Srpske Željka Stojičić (u daljnjem tekstu: potpredsjednica) otvorila je Devetu redovnu sjednicu i konstatovala da postoji kvorum za rad, te da su odsutni sljedeći narodni poslanici: Milan Radović, Nataša Stevanović, Dragan Galić, Branko Butulija, Nedeljko Čubrilović, Senad Bratić, Mirela Kajkut Zeljković i Risto Marić.

Na početku sjednice potpredsjednica je obavijestila prisutne da će se raditi u poslovnički predviđenom radnom vremenu, a da će *dan za glasanje* biti u četvrtak, 20. februara 2020. godine.

Takođe, potpredsjednica je navela da je Vlada Republike Srpske obavijestila Narodnu skupštinu Republike Srpske o promjeni ministra u sastavu Vlade, odnosno da je umjesto Neđe Trninića za ministra saobraćaja i veza Đorđe Popović.

Uslijedilo je polaganje svečane zakletve novog ministra saobraćaja i veza Đorđa Popovića.

Prije prelaska na raspravu o prijedlogu dnevnog reda Devete redovne sjednice Narodne skupštine Republike Srpske, potpredsjednica je otvorila raspravu o **Zapisniku sa Osme redovne sjednice Narodne skupštine Republike Srpske, održane 26, 27. i 28. novembra, te 3, 4, 5, 6, 10. i 11. decembra 2019. godine.**

Za raspravu nije bilo prijavljenih narodnih poslanika, te se prešlo na izjašnjavanje o Zapisniku.

***Zapisnik sa Osme redovne sjednice Narodne skupštine Republike Srpske je usvojen sa 57 glasova ''za'', nijednim ''protiv'' i dva ''uzdržana''.***

Zatim je potpredsjednica otvorila raspravu o **Zapisniku sa Osme posebne sjednice Narodne skupštine Republike Srpske, održane 16, 17. i 18. decembra 2019. godine.**

Za raspravu nije bilo prijavljenih narodnih poslanika, te se prešlo na izjašnjavanje o Zapisniku.

***Zapisnik sa Osme posebne sjednice Narodne skupštine Republike Srpske je usvojen sa 47 glasova ''za'', devet ''protiv'' i nijednim ''uzdržanim''.***

Potpredsjednica je otvorila raspravu i o **zapisniku sa Devete posebne sjednice Narodne skupštine Republike Srpske, održane 23. i 24. decembra 2019. godine.**

U raspravi su učestvovali: Miladin Stanić, Nebojša Vukanović, Nedeljko Glamočak, Draško Stanivuković, Ljubiša Krunić, Jelena Trivić i Igor Crnadak.

Potom se prešlo na izjašnjavanje o Zapisniku.

***Zapisnik sa Devete posebne sjednice Narodne skupštine Republike Srpske je usvojen sa 42 glasa ''za'', 17 ''protiv'' i nijednim ''uzdržanim''.***

Prešlo se na utvrđivanje prijedloga dnevnog reda Devete redovne sjednice Narodne skupštine Republike Srpske.

Potpredsjednica je konstatovala da je Zakonodavni odbor s dnevnog reda skinuo tačku 9 – Nacrt zakona o zaštiti uzbunjivača – prijedlog narodnog poslanika Draška Stanivukovića.

U poslaničkoj raspravi o prijedlogu dnevnog reda učestvovala je Dušica Šolaja.

Drugih prijedloga za izmjenu ili dopunu dnevnog reda nije bilo, te se prešlo na izjašnjavanje o predloženom dnevnom redu.

Narodna skupština Republike Srpske je usvojila

**DNEVNI RED**

1. Poslanička pitanja predsjedniku Vlade Republike Srpske;
2. Prijedlog deklaracije Narodne skupštine Republike Srpske o položaju srpskog naroda u Crnoj Gori – prijedlog narodnog poslanika Nebojše Vukanovića;
3. Prijedlog zakona o Gradu Istočno Sarajevo – po hitnom postupku – prijedlog Kluba poslanika SNSD;
4. Prijedlog zakona o izmjeni Izbornog zakona Republike Srpske – po hitnom postupku – prijedlog Kluba poslanika SNSD;
5. Prijedlog zakona o posebnom postupku eksproprijacije radi izgradnje auto-puta i gasovoda dionice Vukosavlje – Brčko i Brčko – Rača – po hitnom postupku;
6. Prijedlog zakona o izmjenama i dopunama Zakona o metrologiji u Republici Srpskoj – po hitnom postupku;
7. Prijedlog zakona o inspekcijama Republike Srpske;
8. Prijedlog zakona o izmjenama i dopunama Zakona o štrajku;
9. Nacrt zakona sporazumnom vansudskom finansijskom restrukturiranju;
10. Nacrt zakona o zaštiti prava na suđenje u razumnom roku;
11. Nacrt zakona o posredovanju u prometu nepokretnosti;
12. Nacrt zakona o izmjeni Zakona o radnim odnosima u državnim organima – prijedlog narodnog poslanika Milana Petkovića;
13. Nacrt zakona o izmjenama Zakona o statusu funkcionera jedinica lokalne samouprave – prijedlog narodnog poslanika Milana Petkovića;
14. Prijedlog strategije razvoja elektronske uprave Republike Srpske za period 2019 – 2022. godina;
15. Prijedlog strategije za unapređenje i zaštitu prava pripradnika nacionalnih manjina u Republici Srpskoj za period 2020 – 2024. godina;
16. Prijedlog strategije za borbu protiv sajber-kriminaliteta u Republici Srpskoj od 2020. do 2024. godine;
17. Prijedlog budžeta Regulatorne komisije za energetiku Republike Srpske za 2020. godinu;
18. Izbor i imenovanja.

*sa* ***46 glasova ''za'', 16 “protiv'' i dva ''uzdržana''.***

Nakon toga se prešlo na razmatranje tačaka dnevnog reda.

**Ad – 1: Poslanička pitanja predsjedniku Vlade Republike Srpske**

Svoje učešće u okviru ove tačke dnevnog reda uzeli su: Davor Šešić, Jelena Trivić, Srđan Mazalica, Andrea Dorić, Nataša Radulović, Spomenka Stevanović, Denis Šulić, Tomica Stojanović, Vlado Đajić, Obren Marković, Igor Žunić, Nedeljko Glamočak, Nedeljko Ćorić, Mara Milošević, Dragoslav Kabić, Gordana Vidović i Dušica Šolaja.

**Ad – 2: Prijedlog deklaracije Narodne skupštine Republike Srpske o položaju srpskog naroda u Crnoj Gori – prijedlog narodnog poslanika Nebojše Vukanovića**

U ime predlagača uvodno izlaganje podnio je Nebojša Vukanović, narodni poslanik.

Po ovoj tački dnevnog reda nije bilo izvještaja odbora Narodne skupštine Republike Srpske.

U poslaničkoj raspravi učestvovali su: Draško Stanivuković, Jelena Trivić, Valerija Lakić, Spomenka Stevanović, Tomica Stojanović, Edin Ramić, Ljubiša Krunić, Aleksandar Glavaš, Sonja Karadžić Jovičević, Nataša Radulović, Nedeljko Glamočak, Zoran Vidić, Miladin Stanić, Milutin Tasovac, Darko Babalj i Milan Tubin.

Zaključena je rasprava.

Završnu riječ po ovoj tački dnevnog reda dao je Nebojša Vukanović, narodni poslanik.

*U* ***danu za glasanje***,20. februara 2020. godine, Narodna skupština Republike Srpske je pristupila izjašnjavanju o Prijedlogu deklaracije.

***Deklaracija Narodne skupštine Republike Srpske o položaju srpskog naroda u Crnoj Gori nije usvojena (19 glasova ''za'', jedan ''protiv'' i dva ''uzdržana'').***

**Ad- 3: Prijedlog zakona o Gradu Istočno Sarajevo – po hitnom postupku – prijedlog Kluba poslanika SNSD**

U ime predlagača, ispred Kluba poslanika SNSD, uvodno izlaganje podnio je Miroslav Vujičić, narodni poslanik.

Zakonodavni odbor i Odbor za lokalnu samoupravu su razmatrali navedeni zakon i podnijeli Narodnoj skupštini izvještaje u kojima konstatuju da su zauzeli stavove da se isti razmatra na Devetoj redovnoj sjednici.

U poslaničkoj raspravi učestvovali su: Perica Bundalo, Aleksandar Glavaš, Nataša Kulašinac, Spomenka Stevanović, Darko Babalj, Sonja Karadžić Jovičević, Jelena Trivić, Draško Stanivuković, Zoran Vidić i Milan Petković.

Klub poslanika SNSD je predložio dva amandmana.

Klub poslanika US je predložio tri amandmana.

Zaključena je rasprava.

Završnu riječ po ovoj tački dnevnog reda dao je Miroslav Vujičić, narodni poslanik.

*U* ***danu za glasanje***,20. februara 2020. godine, Narodna skupština Republike Srpske je pristupila izjašnjavanju o amandmanima i Prijedlogu zakona.

Klub poslanika SNSD je podnio dva amandmana koji su postali sastavni dio zakona.

Po prijedlogu amandmana Kluba poslanika US, kao predlagač izjasnio se Miroslav Vujičić:

* amandman 1 – prihvaćen,
* amandman 2 – prihvaćen i
* amandman 3 – prihvaćen.

Prešlo se na izjašnjavanje o Prijedlogu zakona.

**Zakon o Gradu Istočno Sarajevo je usvojen *sa 50 glasova ''za'', jednim ''protiv'' i 14 ''uzdržanih''.***

**Ad- 4: Prijedlog zakona o izmjeni Izbornog zakona Republike Srpske – po hitnom postupku – prijedlog Kluba poslanika SNSD**

U ime predlagača ispred Kluba poslanika SNSD uvodno izlaganje podnijela je Nataša Kulašinac, narodni poslanik.

Zakonodavni odbor, Odbor za politički sistem, pravosuđe i upravu i Odbor za lokalnu samoupravu su razmatrali navedeni prijedlog zakona i podnijeli Narodnoj skupštini izvještaje u kojima konstatuju da su zauzeli stavove da se isti razmatra na Devetoj redovnoj sjednici.

U poslaničkoj raspravi učestvovali su: Nedeljko Glamočak, Draško Stanivuković, Darko Babalj, Radovan Višković, Tomica Stojanović, Nebojša Vukanović, Igor Crnadak i Milan Tubin.

Klub poslanika SNSD je predložio amandman.

Zaključena je rasprava.

Završnu riječ po ovoj tački dnevnog reda dala je Nataša Kulašinac, narodni poslanik.

*U* ***danu za glasanje***,20. februara 2020. godine, Narodna skupština Republike Srpske je pristupila izjašnjavanju o amandmanu i Prijedlogu zakona.

Klub poslanika SNSD je podnio amandman koji je postao sastavni dio zakona.

Prešlo se na izjašnjavanje o Prijedlogu zakona.

**Zakon o izmjeni Izbornog zakona Republike Srpske je usvojen *sa 50 glasova ''za'', 10 ''protiv'' i šest ''uzdržanih''.***

**Ad – 5: Prijedlog zakona o posebnom postupku eksproprijacije radi izgradnje auto -puta i gasovoda dionice Vukosavlje – Brčko i Brčko – Rača – po hitnom postupku**

U ime predlagača uvodno izlaganje podnijela je Bosiljka Predragović, direktor RUGIP-a.

Zakonodavni odbor, Odbor za politički sistem, pravosuđe i upravu i Odbor za zaštitu životne sredine su razmatrali navedeni prijedlog zakona i podnijeli Narodnoj skupštini izvještaje u kojima konstatuju da su zauzeli stavove da se isti razmatra na Devetoj redovnoj sjednici.

U poslaničkoj raspravi učestvovali su: Tomica Stojanović, Miladin Stanić, Gordana Vidović, Nebojša Vukanović, Igor Žunić, Tomica Stojanović i Gordana Vidović.

Zaključena je rasprava.

Završnu riječ po ovoj tački dnevnog reda dala je Bosiljka Predragović, direktor RUGIP-a.

*U* ***danu za glasanje***,20. februara 2020. godine, Narodna skupština Republike Srpske je pristupila izjašnjavanju o Prijedlogu zakona.

***Zakon o posebnom postupku eksproprijacije radi izgradnje auto-puta i gasovoda dionice Vukosavlje – Brčko i Brčko – Rača je usvojen sa 65 glasova ''za'', jednim ''protiv'' i nijednim ''uzdržanim''.***

**Ad – 6: Prijedlog zakona o izmjenama i dopunama Zakona o metrologiji u Republici Srpskoj – po hitnom postupku**

U ime predlagača uvodno izlaganje podnio je Vjekoslav Petričević, ministar privrede i preduzetništva.

Zakonodavni odbor i Odbor za privredu su razmatrali navedeni prijedlog zakona i podnijeli Narodnoj skupštini izvještaje u kojima konstatuju da su zauzeli stavove da se isti razmatra na Devetoj redovnoj sjednici.

Predsjednik je obavijestio prisutne da će dan za glasanje biti oko 13.30 časova.

U poslaničkoj raspravi učestvovali su: Gordana Vidović, Tomica Stojanović, Miladin Stanić i Nebojša Vukanović.

Zaključena je rasprava.

Završnu riječ po ovoj tački dnevnog reda dao je Vjekoslav Petričević, ministar privrede i preduzetništva.

*U* ***danu za glasanje***,20. februara 2020. godine, Narodna skupština Republike Srpske je pristupila izjašnjavanju o Prijedlogu zakona.

***Zakon o izmjenama i dopunama Zakona o metrologiji u Republici Srpskoj je usvojen sa 50 glasova ''za'', jednim ''protiv'' i 14 ''uzdržanih''.***

**Ad – 7: Prijedlog zakona o inspekcijama Republike Srpske**

U ime predlagača uvodno izlaganje podnijela je Lejla Rešić, ministar uprave i lokalne samouprave.

Zakonodavni odbor, Odbor za lokalnu samoupravu i Odbor za privredu su razmatrali navedeni prijedlog zakona i podnijeli Narodnoj skupštini izvještaje u kojima konstatuju da su zauzeli stavove da se isti razmatra na Devetoj redovnoj sjednici.

Uz prethodno odobrenje Kolegijuma, Skupštini se obratio, ispred Konfederacije sindikata Republike Srpske Božo Marić, u trajanju do 10 minuta.

U poslaničkoj raspravi učestvovali su: Draško Stanivuković, Jelena Trivić, Milan Tubin, Gordana Vidović, Aleksandar Fulurija, Spomenka Stevanović, Željko Babić, Miladin Stanić, Nedeljko Glamočak, Boris Pašalić, Davor Šešić, Milan Švraka, Zoran Vidić i Nebojša Vukanović.

Jelena Trivić, narodni poslanik je podnijela osam amandmana na Prijedlog zakona.

Zaključena je rasprava.

Završnu riječ po ovoj tački dnevnog reda dala je Lejla Rešić, ministar uprave i lokalne samouprave.

*U* ***danu za glasanje***,20. februara 2020. godine, Narodna skupština Republike Srpske je pristupila izjašnjavanju o amandmanima i Prijedlogu zakona.

Po prijedlogu amandmana Jelene Trivić, narodnog poslanika, kao predlagač izjasnila se Lejla Rešić, ministar uprave i lokalne samouprave:

* amandman 1 – nije prihvaćen,
* amandman 2 – nije prihvaćen,
* amandman 3 – nije prihvaćen,
* amandman 4 – nije prihvaćen,
* amandman 5 – nije prihvaćen,
* amandman 6 – nije prihvaćen,
* amandman 7 – nije prihvaćen i
* amandman 8 – nije prihvaćen.

Nakon neprihvatanja amandmana od strane predlagača Prijedloga zakona, Jelena Trivić, narodni poslanik, nije tražila izjašnjenje o amandmanima.

Prešlo se na izjašnjavanje o Prijedlogu zakona.

***Zakon o inspekcijama Republike Srpske je usvojen sa 49 glasova ''za'', jednim ''protiv'' i 14 ''uzdržanih''.***

Prvi dio Devete redovne sjednice je okončan, te se prešlo u ***dan za glasanje***.

U ***danu za glasanje***, 20. februara 2020. godine, odsutni su bili sljedeći narodni poslanici: Milan Radović, Nataša Stevanović, Dragan Galić, Branko Butulija, Milan Petković, Senad Bratić, Mirela Kajkut Zeljković, Krsto Jandrić, Ivanka Marković, Darko Babalj, Darko Mitrić, Darko Banjac i Edin Ramić.

**Nastavak zasjedanja 25. i 26. februar 2020. godine**

Predsjednik je otvorio prvi nastavak Devete redovne sjednice i konstatovao da postoji kvorum, te da su odsustvo sa sjednice najavili narodni poslanici: Milan Radović, Željka Stojičić, Dragan Galić, Aleksandar Fulurija, Perica Bundalo, Senad Bratić, Milenko Vićanović, Danijel Jošić i Aleksandar Subotić.

Na početku sjednice predsjednik je obavijestio prisutne da će se raditi u poslovnički predviđenom radnom vremenu, a da će *dan za glasanje* biti po apsolviranju svih tačaka dnevnog reda, uz najavu mogućnosti održavanja posebne sjednice u toku dana.

Predsjednik je najprije po Poslovniku dao riječ predsjedniku Komisije za izbor i imenovanje Radovanu Vukoviću, koji je podnio dva izvještaja i to:

* Izvještaj o Odluci o prestanku mandata narodnom poslaniku u Narodnoj skupštini Đorđu Popoviću i
* Izvještaj o Odluci o dodjeljivanju mandata sljedećem kvalifikovanom kandidatu sa liste političkog subjekta Demokratski narodni savez – DNS Diki Cvjetinoviću.

Pošto nije bilo prijavljenih za raspravu po izvještajima Komisije za izbor i imenovanja, predsjednik je zaključio raspravu i konstatovao prestanak mandata narodnom poslaniku u Narodnoj skupštini Republike Srpske Đorđu Popoviću, a potom se prešlo na izjašnjavanje o razmatranju Odluke o dodjeli mandata narodnom poslaniku u Narodnoj skupštini Republike Srpske Diki Cvjetinoviću.

Odluka o dodjeli mandata narodnom poslaniku u Narodnoj skupštini Republike Srpske Diki Cvjetinoviću je usvojena sa ***49 glasova ''za'', nijednim ''protiv'' i nijednim ''uzdržanim''.***

Novoizabrani narodni poslanik je položio svečanu zakletvu.

U nastavku Devete redovne sjednice razmatrale su se preostale tačke usvojenog dnevnog reda, i to:

1. Prijedlog zakona o izmjenama i dopunama Zakona o štrajku;
2. Nacrt zakona sporazumnom vansudskom finansijskom restrukturiranju;
3. Nacrt zakona o zaštiti prava na suđenje u razumnom roku;
4. Nacrt zakona o posredovanju u prometu nepokretnosti;
5. Nacrt zakona o izmjeni Zakona o radnim odnosima u državnim organima – prijedlog narodnog poslanika Milana Petkovića;
6. Nacrt zakona o izmjenama Zakona o statusu funkcionera jedinica lokalne samouprave – prijedlog narodnog poslanika Milana Petkovića;
7. Prijedlog strategije razvoja elektronske uprave Republike Srpske za period 2019 – 2022. godina;
8. Prijedlog strategije za unapređenje i zaštitu prava pripradnika nacionalnih manjina u Republici Srpskoj za period 2020 – 2024. godina;
9. Prijedlog strategije za borbu protiv sajber kriminaliteta u Republici Srpskoj od 2020. do 2024. godine;
10. Prijedlog Budžeta Regulatorne komisije za energetiku Republike Srpske za 2020. godinu;
11. Izbor i imenovanja.

**Ad – 8: Prijedlog zakona o izmjenama i dopunama Zakona o štrajku**

U ime predlagača uvodno izlaganje podnio je Duško Milunović, ministar rada i boračko-invalidske zaštite.

Zakonodavni odbor i Odbor za privredu su razmatrali Prijedlog zakona i podnijeli Narodnoj skupštini izvještaje u kojima su zauzeli stavove da se isti razmatra na Devetoj redovnoj sjednici.

U poslaničkoj raspravi učestvovali su: Pero Petrović, Draško Stanivuković, Jelena Trivić, Gordana Vidović, Milan Tubin, Ljubiša Krunić, Nebojša Vukanović, Miladin Stanić, Zoran Vidić, Darko Babalj, Milan Švraka i Sonja Karadžić-Jovičević.

Zaključena je rasprava.

Završnu riječ po ovoj tački dnevnog reda dao je Duško Milunović, ministar rada i boračko-invalidske zaštite.

*U* ***danu za glasanje***, 3. marta 2020. godine, Narodna skupština Republike Srpske je pristupila izjašnjavanju o Prijedlogu zakona.

***Zakon o izmjenama i dopunama Zakona o štrajku je usvojen sa 49 glasova ''za'', devet ''protiv'' i tri ''uzdržana''.***

**Ad – 9: Nacrt zakona sporazumnom vansudskom finansijskom restrukturiranju**

U ime predlagača uvodno izlaganje podnio je Vjekoslav Petričević, ministar privrede i preduzetništva.

Zakonodavni odbor je razmatrao Nacrt zakona i podnio Narodnoj skupštini izvještaj u kojem je zauzeo stav da se isti razmatra na Devetoj redovnoj sjednici.

U poslaničkoj raspravi učestvovali su: Pero Petrović, Draško Stanivuković, Zoran Vidić, Igor Žunić, Jelena Trivić, Dragan Čavić, Miladin Stanić i Nebojša Vukanović.

Zaključena je rasprava.

Završnu riječ po ovoj tački dnevnog reda dao je Vjekoslav Petričević, ministar privrede i preduzetništva.

*U* ***danu za glasanje***, 3. marta 2020. godine, Narodna skupština Republike Srpske je pristupila izjašnjavanju o Nacrtu zakona.

***Nacrt zakona sporazumnom vansudskom finansijskom restrukturiranju je usvojen sa 50 glasova ''za'', dva ''protiv'' i 10 ''uzdržanih''.***

**Ad – 10: Nacrt zakona o zaštiti prava na suđenje u razumnom roku**

U ime predlagača uvodno izlaganje podnio je Anton Kasipović, ministar pravde.

Zakonodavni odbor je razmatrao Nacrt zakona i podnio Narodnoj skupštini izvještaj u kojem je zauzeo stav da se isti razmatra na Devetoj redovnoj sjednici uz Zaključak da je zbog značaja materije koju reguliše, navedeni nacrt zakona potrebno uputiti u stručnu raspravu koja će se sprovesti u roku od 60 dana.

Odbor za politički sistem, pravosuđe i upravu je podnio izvještaj Narodnoj skupštini Republike Srpske i zauzeo stav da se isti razmatra na Devetoj redovnoj sjednici.

U poslaničkoj raspravi učestvovali su: Ivanka Marković, Spomenka Stevanović, Nataša Radulović, Gordana Vidović, Milan Tubin, Ranka Perić Romić, Jelena Trivić, Ljubiša Krunić, Draško Stanivuković, Nedeljko Glamočak, Dušica Šolaja, Miladin Stanić, Nebojša Vukanović i Milan Petković.

Zaključena je rasprava.

Završnu riječ po ovoj tački dnevnog reda dao je Anton Kasipović, ministar pravde.

*U* ***danu za glasanje***, 3. marta 2020. godine, Narodna skupština Republike Srpske je pristupila izjašnjavanju o Nacrtu zakona.

***Nacrt zakona o zaštiti prava na suđenje u razumnom roku je usvojen sa 52 glasa ''za'', nijednim ''protiv'' i 10 ''uzdržanih''.***

Pristupilo se izjašnjavanju o ***Prijedlogu zaključka*** Zakonodavnog odbora da se Nacrt zakona uputi u stručnu raspravu i **isti je usvojen *sa 62 glasa ''za'', nijednim ''protiv'' i nijednim ''uzdržanim''.***

**Ad – 11: Nacrt zakona o posredovanju u prometu nepokretnosti**

U ime predlagača uvodno izlaganje podnijela je Suzana Gašić, ministar trgovine i turizma.

Zakonodavni odbor i Odbor za privredu su razmatrali navedeni nacrt zakona i podnijeli Narodnoj skupštini izvještaje u kojima konstatuju da su zauzeli stavove da se isti razmatra na Devetoj redovnoj sjednici.

U poslaničkoj raspravi učestvovali su: Davor Šešić, Ranka Perić Romić i Gordana Vidović.

Rasprava po ovoj tački dnevnog reda je nastavljena 3. marta 2020. godine.

***Drugi nastavak Devete redovne sjednice, 3. 3. 2020. godine***

Predsjednik je otvorio drugi nastavak Devete redovne sjednice i konstatovao da postoji kvorum, te da su odsustvo sa sjednice najavili narodni poslanici: Milan Radović, Sonja Karadžić Jovičević, Dragan Galić, Valerija Lakić, Željko Babić, Igor Crnadak, Milenko Vićanović, Milan Švraka i Edin Ramić.

Na početku sjednice predsjednik je obavijestio prisutne da će se raditi dok se ne iscrpe sve preostale tačke dnevnog reda, a da će *dan za glasanje* biti po apsolviranju svih tačaka dnevnog reda.

U nastavku Devete redovne sjednice razmatrale su se preostale tačke usvojenog dnevnog reda, i to:

1. Nacrt zakona o posredovanju u prometu nepokretnosti;
2. Nacrt zakona o izmjeni Zakona o radnim odnosima u državnim organima – prijedlog narodnog poslanika Milana Petkovića;
3. Nacrt zakona o izmjenama Zakona o statusu funkcionera jedinica lokalne samouprave – prijedlog narodnog poslanika Milana Petkovića;
4. Prijedlog strategije razvoja elektronske uprave Republike Srpske za period 2019 – 2022. godina;
5. Prijedlog strategije za unapređenje i zaštitu prava pripradnika nacionalnih manjina u Republici Srpskoj za period 2020 – 2024. godina;
6. Prijedlog strategije za borbu protiv sajber kriminaliteta u Republici Srpskoj od 2020. do 2024. godine;
7. Prijedlog budžeta Regulatorne komisije za energetiku Republike Srpske za 2020. godinu;
8. Izbor i imenovanja.

**Ad – 11: Nacrt zakona o posredovanju u prometu nepokretnosti**

Nastavak rasprave od 26. februara 2020. godine.

U poslaničkoj raspravi učestvovali su: Nebojša Vukanović, Marinko Dragišić, Miladin Stanić, Draško Stanivuković, Jelena Trivić i Milan Tubin.

Zaključena je rasprava.

Završnu riječ po ovoj tački dnevnog reda dala je Suzana Gašić, ministar trgovine i turizma.

*U* ***danu za glasanje***, 3. marta 2020. godine, Narodna skupština Republike Srpske je pristupila izjašnjavanju o Nacrtu zakona.

***Nacrt zakona o posredovanju u prometu nepokretnosti je usvojen sa 50 glasova ''za'', dva ''protiv'' i 10 ''uzdržanih''.***

**Ad – 12: Nacrt zakona o izmjeni Zakona o radnim odnosima u državnim organima – prijedlog narodnog poslanika Milana Petkovića**

U ime predlagača uvodno izlaganje podnio je Milan Petković, narodni poslanik.

Zakonodavni odbor je razmatrao Nacrt zakona i podnio Narodnoj skupštini izvještaj u kojem je zauzeo stav da se isti razmatra na Devetoj redovnoj sjednici.

U poslaničkoj raspravi učestvovali su: Jelena Trivić, Draško Stanivuković, Nedeljko Glamočak, Milan Tubin, Davor Šešić, Nebojša Vukanović, Igor Žunić, Zoran Vidić i Miladin Stanić.

Zaključena je rasprava.

Završnu riječ po ovoj tački dnevnog reda dao je Milan Petković, narodni poslanik.

*U* ***danu za glasanje***, 3. marta 2020. godine, Narodna skupština Republike Srpske je pristupila izjašnjavanju o Nacrtu zakona.

**Nacrt zakona o izmjeni Zakona o radnim odnosima u državnim organima nije usvojen (*11 glasova ''za'', jedan ''protiv'' i pet ''uzdržanih''*).**

**Ad – 13: Nacrt zakona o izmjenama Zakona o statusu funkcionera jedinica lokalne samouprave – prijedlog narodnog poslanika Milana Petkovića**

U ime predlagača uvodno izlaganje podnio je Milan Petković, narodni poslanik.

Zakonodavni odbor je razmatrao Nacrt zakona i podnio Narodnoj skupštini izvještaj u kojem je zauzeo stav da se isti razmatra na Devetoj redovnoj sjednici.

Odbor za lokalnu samoupravu je razmatrao Nacrt zakona i podnio Narodnoj skupštini izvještaj u kojem je zauzeo stav da se isti razmatra na Devetoj redovnoj sjednici uz Zaključak da predlagač usaglasi prijedlog izmjena Zakona sa Vladom Republike Srpske, odnosno resornim ministarstvima, u smislu usklađenosti sa ostalim zakonima kojima je regulisan dio pitanja, a kako je to navedeno u Mišljenju Vlade Republike Srpske, da bi se izbjegla eventualna kolizija između ovakvog prijedloga i ostalih propisa pomeutih u Mišljenju Vlade.

Nije bilo prijavljenih za poslaničku raspravu.

Zaključena je rasprava.

Završnu riječ po ovoj tački dnevnog reda dao je Milan Petković, narodni poslanik.

*U* ***danu za glasanje***, 3. marta 2020. godine, Narodna skupština Republike Srpske je pristupila izjašnjavanju o Nacrtu zakona.

***Nacrt zakona o izmjenama Zakona o statusu funkcionera jedinica lokalne samouprave nije usvojen (11 glasova ''za'', dva ''protiv'' i tri ''uzdržana'').***

**Ad – 14: Prijedlog strategije razvoja elektronske uprave Republike Srpske za period 2019 – 2022. godina**

U ime predlagača uvodno izlaganje dao je Srđan Rajčević, ministar za naučnotehnološki razvoj, visoko obrazovanje i informaciono društvo.

Odbor za evropske integracije i regionalnu saradnju je razmatrao Prijedlog strategije i podnio Narodnoj skupštini izvještaj u kojem je zauzeo stav da se isti razmatra na Devetoj redovnoj sjednici.

U poslaničkoj raspravi učestvovali su Zoran Vidić i Draško Stanivuković.

Zaključena je rasprava.

Završnu riječ po ovoj tački dnevnog reda dao je Srđan Rajčević, ministar za naučnotehnološki razvoj, visoko obrazovanje i informaciono društvo.

*U* ***danu za glasanje***, 3. marta 2020. godine, Narodna skupština Republike Srpske je pristupila izjašnjavanju o Prijedlogu strategije.

**Odluka o usvajanju Strategije razvoja elektronske uprave Republike Srpske za period 2019 – 2022. godina *je usvojen sa 50 glasova ''za'', sedam ''protiv'' i pet ''uzdržanih''.***

**Ad – 15: Prijedlog strategije za unapređenje i zaštitu prava pripadnika nacionalnih manjina u Republici Srpskoj za period 2020 – 2024. godina**

U ime predlagača uvodno izlaganje podnijela je Slavica Lukić, pomoćnik ministra uprave i lokalne samouprave.

Odbor jednakih mogućnosti je razmatrao Prijedlog strategije i podnio Narodnoj skupštini izvještaj u kome je zauzeo stav da se isti razmatra na Devetoj redovnoj sjednici.

U poslaničkoj raspravi učestvovali su Gordana Vidović i Nebojša Vukanović.

Zaključena je rasprava.

Završnu riječ po ovoj tački dnevnog reda dala je Slavica Lukić, pomoćnik ministra pomoćnik ministra uprave i lokalne samouprave.

*U* ***danu za glasanje***, 3. marta 2020. godine, Narodna skupština Republike Srpske je pristupila izjašnjavanju o Prijedlogu strategije.

**Odluka o usvajanju Strategije za unapređenje i zaštitu prava pripradnika nacionalnih manjina u Republici Srpskoj za period 2020 – 2024. godina *je usvojen sa 61 glasom ''za'', nijednim ''protiv'' i nijednim ''uzdržanim''***.

**Ad – 16: Prijedlog strategije za borbu protiv sajber-kriminaliteta u Republici Srpskoj od 2020. do 2024. godine**

U ime predlagača uvodno izlaganje podnio je Srđan Obradović, predstavnik ministarstva unutrašnjih poslova.

Odbor za evropske integracije i regionalnu saradnju je razmatrao Prijedlog strategije i podnio Narodnoj skupštini izvještaj u kojem je zauzeo stav da se isti razmatra na Devetoj redovnoj sjednici.

U poslaničkoj raspravi učestvovali su: Nebojša Vukanović, Jelena Trivić, Milan Tubin, Gordana Vidović i Miroslav Vujičić.

Zaključena je rasprava.

Završnu riječ po ovoj tački dnevnog reda dao je Srđan Obradović, predstavnik ministarstva unutrašnjih poslova.

*U* ***danu za glasanje***, 3. marta 2020. godine, Narodna skupština Republike Srpske je pristupila izjašnjavanju o Prijedlogu strategije.

***Odluka o usvajanju Strategije* *za borbu protiv sajber-kriminaliteta u Republici Srpskoj od 2020. do 2024. godine je usvojena sa 52 glasa ''za'', nijednim ''protiv'' i 10 ''uzdržanih''.***

**Ad – 17: Prijedlog budžeta Regulatorne komisije za energetiku Republike Srpske za 2020. godinu**

U ime predlagača uvodno izlaganje podnio je Vladislav Vladičić, predsjednik Regulatorne komisije za energetiku Republike Srpske.

Po ovoj tački dnevnog reda nije bilo izvještaja odbora.

U poslaničkoj raspravi učestvovao je Nebojša Vukanović.

Zaključena je rasprava.

Završnu riječ po ovoj tački dnevnog reda dao je Vladislav Vladičić, predsjednik Regulatorne komisije za energetiku Republike Srpske.

*U* ***danu za glasanje***, 3. marta 2020. godine, Narodna skupština Republike Srpske je pristupila izjašnjavanju o Prijedlogu budžeta.

***Odluka o usvajanju budžeta Regulatorne komisije za energetiku Republike Srpske za 2020. godinu je usvojena sa 49 glasova ''za'', 11 ''protiv'' i nijednim ''uzdržanim''.***

**Ad – 18: Izbor i imenovanja**

Predsjednik Komisije za izbor i imenovanje Radovan Vuković je podnio sljedeće izvještaje:

* **Prijedlog kandidata za izbor predsjednika, zamjenika predsjednika i članova Komisije za hartije od vrijednosti**

Nije bilo prijavljenih za raspravu.

Prijedlog da se za predsjednika, zamjenika i članove Komisije za hartije od vrijednosti Republike Srpske**,** na period od pet godina, izaberu: Ognjen Mihajlović za predsjednika, Radovan el Čaban za zamjenika predsjednika, Miodrag Jandrić za člana, Predrag Gajić za člana i Darko Barašin za člana ***je usvojen sa 50 glasova ''za'', dva ''protiv'' i šest ''uzdržanih''.***

* **Prijedlog kandidata za izbor direktora Agencije za osiguranje Republike Srpske**

Prijedlog da se Slaven Dujaković izabere za direktora Agencije za osiguranje Republike Srpske ***je usvojen sa 50 glasova ''za'', devet ''protiv'' i nijednim ''uzdržanim''***.

* **Prijedlog za izbor člana radnih tijela Narodne skupštine Republike Srpske.**

Prijedlog da se **Momčilo Antonić** izabere za člana u Odbor za finansije i budžet je ***usvojen sa 56 glasova ''za'', dva ''protiv'' i nijednim ''uzdržanim''.***

Prijedlog da se **Momčilo Antonić** izabere za člana u Odboru za reviziju ***je usvojen sa 54 glasa ''za'', jednim ''protiv'' i nijednim ''uzdržanim''.***

U okviru ove tačke dnevnog reda predsjednik Kluba poslanika SNSD Igor Žunić je u ime Kluba poslanika SNSD, a na osnovu člana 19 Poslovnika Narodne skupštine Republike Srpske podnio izvještaj o **kandidatu za izbor potpredsjednika Narodne skupštine Republike Srpske Denisu Šuliću.**

U raspravi je učestvovala Begija Smajić.

**Odluka o izboru potpredsjednika Narodne skupštine Republike Srpske Denisa Šulića je *usvojena sa 50 glasova ''za'', dva ''protiv'' i šest ''uzdržanih''***.

Drugi nastavak Devete redovne sjednice je okončan, te se prešlo u ***dan za glasanje*.**

U ***danu za glasanje***, 3. marta 2020. godine, odsutni su bili sljedeći narodni poslanici: Milan Radović, Sonja Karadžić Jovičević, Dragan Galić, Valerija Lakić, Željko Babić, Igor Crnadak, Milenko Vićanović, Milan Švraka, Edin Ramić, Milica Lovrić, Krsto Jandrić, Aleksandar Fulurija, Dalibor Stević, Draško Stanivuković, Darko Mitrić, Darko Babalj, Branko Butulija i Duško Ivić.

Ovim je okončan rad po dnevnom redu Devete redovne sjednice Narodne skupštine Republike Srpske.

Sastavni dio ovog zapisnika je prepis tonskog zapisa Devete redovne sjednice Narodne skupštine Republike Srpske od 771 stranice.

**GENERALNI SEKRETAR PREDSJEDNIK**

**NARODNE SKUPŠTINE NARODNE SKUPŠTINE**

***Nebojša Zgonjanin Nedeljko Čubrilović***